31985R2249
L 210/13
JURNALUL OFÍCIAL AL UNIUNII EUROPENE
REGULAMENTUL (CEE) NR. 2249/85 AL COMISIEI
din 2 august 1985
de modificare a Regulamentului nr. 467/67/CEE de stabilire a cursurilor de schimb, a costurilor de prelucrare și a valorii subproduselor aferente diferitelor etape din procesul de prelucrare a orezului
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 1418/76 al Consiliului din 21 iunie 1976 privind organizarea comună a pieței din sectorul orezului (1), astfel cum a fost modificat ultima dată prin Regulamentul (CEE) nr. 1025/84 (2), în special articolul 19,
întrucât Regulamentul nr. 467/67/CEE al Comisiei (3), astfel cum a fost modificat ultima dată prin Regulamentul (CEE) nr. 1548/84 (4), stabilește la articolul 2 alineatele (1) și (2) costurile de prelucrare care trebuie luate în considerare pentru anumite etape ale procesului de prelucrare; întrucât, ca urmare a evoluției prețurilor, costurile de prelucrare aferente acestor etape suferă modificări care ar trebui luate în considerare;
întrucât măsurile prevăzute de prezentul regulament sunt conforme cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
La articolul 2 alineatele (1) și (2) din Regulamentul nr. 467/67/ CEE valoarea de „45,00 ECU” se înlocuiește cu „47,13 ECU”.
Articolul 2
Prezentul regulament intră în vigoare de la 1 septembrie 1985.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 2 august 1985.